Diari Oficial de la Generalitat Valenciana


Sumari del DOGV 9585, del 28-04-2023 (2023/4440)

RESOLUCIÓ de 21 d'abril de 2023, del director general de LABORA Servei Valencià d'Ocupació i Formació, per la qual es convoca per a l'exercici 2023 el Programa de foment de la contractació indefinida, derivada de la racionalització de la jornada laboral, de col·lectius vulnerables en l'àmbit territorial de la Comunitat Valenciana, regulat en l'Ordre 10/2018, de 12 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9585

Data del DOGV
:   28-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4440


Data del document
:   21-04-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

RESOLUCIÓ de 21 d'abril de 2023, del director general de LABORA Servei Valencià d'Ocupació i Formació, per la qual es convoca per a l'exercici 2023 el Programa de foment de la contractació indefinida, derivada de la racionalització de la jornada laboral, de col·lectius vulnerables en l'àmbit territorial de la Comunitat Valenciana, regulat en l'Ordre 10/2018, de 12 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA). [2023/4440]  
En el Diari Oficial de la Generalitat Valenciana de 16 de juliol de 2018 es va publicar l'Ordre 10/2018, de 12 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores del Programa de foment d'ocupació per a la contractació de persones pertanyents a col·lectius vulnerables.  
L'article 15.3 de l'Ordre 10/2018 estableix que cada convocatòria podrà comprendre algun o tots els programes de foment establits en aquesta (entre els quals figura el Programa de foment de la contractació indefinida) i que, així mateix, podrà establir el període de manteniment per a cada programa, que no podrà ser inferior a dotze mesos en la contractació indefinida.  
De conformitat amb la lletra g de l'article 3.1, poden resultar destinatàries finals les persones desocupades o ocupades que es determinen mitjançant una resolució del titular de la Direcció General de LABORA Servei Valencià d'Ocupació i Formació, d'acord amb la normativa o l'estratègia europees, estatals o autonòmiques en matèria d'ocupació. Referent a això, la Secretaria Autonòmica d'Ocupació ha impulsat el Programa de racionalització de la jornada laboral i millora de la productivitat en les empreses valencianes, entre els objectius fonamentals del qual figura el d'incrementar el volum total de persones ocupades i la qualitat de l'ocupació, reduint l'atur estructural i redistribuint el treball disponible; així com el d'afavorir la igualtat d'oportunitats.  
  
Per a aconseguir aquests objectius, el Programa de racionalització de la jornada laboral i millora de la productivitat en les empreses valencianes inclou l'actuació estratègica 3, consistent en la concessió d'ajudes per a aquelles empreses que efectuen contractacions indefinides, derivades d'ajustos vinculats a la racionalització voluntària de la jornada laboral, de persones en situació de desocupació.  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc de la present convocatòria podrà posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a aquest efecte per aquest servei en l'adreça web http://www.igae.pap.minhafp.gob.es/sitios/igae/es-es/paginas/denan.aspx, i en els termes establits en la Comunicació 1/2017, de 3 d'abril, del servei esmentat, que pot localitzar-se en la següent adreça web: http://www.labora.gva.es/es/comunicacio-del-servei-nacional-de-coordinacio-antifrau-de-la-intervencio-general-de-l-administracio-de-l-estat.  
  
De conformitat amb el que preveu l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en aplicació de l'habilitació normativa prevista en l'apartat 2 de la disposició final primera de l'Ordre 10/2018, de 12 de juliol, resolc:  
  
Primer. Convocatòria 2023  
1. Convocar per a l'exercici 2023 el Programa de foment de la contractació indefinida derivada de la racionalització de la jornada laboral, regulat en l'Ordre 10/2018, de 12 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores del Programa de foment d'ocupació per a la contractació de persones pertanyents a col·lectius vulnerables (DOGV 16.07.2018).  
2. Aquestes subvencions es finançaran amb càrrec al capítol 4, codi de línia S7979000, del subprograma 322.51, Foment d'ocupació, per un import global màxim estimat de 500.000 euros, fons propis de la Generalitat, sense perjudici que l'actuació resulte susceptible de cofinançament pel Fons Social Europeu Plus (FSE+) 2021-2027 o qualsevol altre fons de la Unió Europea.  
3. D'acord amb l'article 15.4 de l'Ordre 10/2018, la dotació pressupostària de cada convocatòria serà objecte de territorialització provincial de manera proporcional al nombre de persones desocupades registrades en LABORA Servei Valencià d'Ocupació i Formació. En la seua aplicació, s'efectua la següent distribució provincial de crèdits, que tenen caràcter estimatiu:  
Alacant: 205.700 euros.  
Castelló: 53.300 euros.  
València: 241.000 euros.  
4. La dotació d'aquesta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana.  
  
5. En aplicació de l'article 11.6 del Decret 77/2019, els eventuals augments sobrevinguts en el crèdit disponible possibilitaran que es dicten resolucions de concessió complementàries per a aquelles sol·licituds que, complint tots els requisits, hagueren sigut denegades per esgotament d'aquest.  
6. L'alteració de la distribució estimativa de la dotació no suposarà una nova convocatòria. No obstant això, aquesta alteració serà objecte de publicació en el Diari Oficial de la Generalitat Valenciana.  
7. La publicitat a què fan referència els apartats 4 i 6 no implicarà l'obertura de termini per a presentar noves sol·licituds ni l'inici d'un nou còmput de termini per a resoldre.  
  
Segon. Objecte i àmbit  
Aquesta convocatòria té per objecte la concessió de subvencions per a fomentar, en l'àmbit territorial de la Comunitat Valenciana, la contractació indefinida inicial a jornada completa, derivada de la racionalització de la jornada laboral, de les persones desocupades a què fa referència el resolc quart.  
  
Tercer. Entitats beneficiàries  
1. En virtut de l'article 15.3 de l'Ordre 10/2018, en relació amb l'article 2, únicament podran ser beneficiàries d'aquestes ajudes les entitats ocupadores de naturalesa privada, incloses les persones treballadores autònomes, amb un centre de treball en la Comunitat Valenciana que:  
  
a) O bé participen en el «programa d'ajudes per a l'establiment d'incentius a la reducció de la jornada laboral a quatre dies o trenta-dues hores setmanals i a la millora de la productivitat en les empreses valencianes», regulat en l'Ordre 7/2022, de 16 de juny, de la Conselleria d'Economia Sostenible, Sectors Productius, Comerç i Treball (DOGV 9372, 30.06.2022) en la seua convocatòria per a l'exercici 2022 (Resolució de 2 d'agost de 2022 de la Direcció General de Treball, Benestar i Seguretat Laboral (DOGV 9411, 24.08.2022)), o en la seua convocatòria per a l'exercici 2023 (Resolució de 4 d'abril de 2023, de la Direcció General de Treball, Benestar i Seguretat Laboral (DOGV 9570, 06.04.2023)).  
b) O, en cas contrari, que hagen acordat amb la representació sindical racionalitzar la jornada laboral de la plantilla, és a dir, reduir la jornada laboral a quatre dies o trenta-dues hores setmanals que afecte part o la totalitat de la seua plantilla, sense que en cap cas afecte les retribucions salarials que legalment o convencionalment resulten d'aplicació si s'haguera mantingut el 100 % de la duració ordinària de la jornada i havent de mantindre en idèntics termes i imports les bases de cotització que resultarien aplicables si es mantinguera el 100 % de la jornada ordinària de treball.  
2. No podran obtindre la condició de beneficiàries:  
a) Les persones o entitats en les quals concórrega alguna de les prohibicions establides en els apartats 2 i 3 de l'article 13 de la Llei 38/2003, de 17 de novembre, general de subvencions.  
b) Les agrupacions de persones físiques o jurídiques, públiques o privades, les societats civils, les comunitats de béns o qualsevol altre tipus d'unitat econòmica o patrimoni separat que, fins i tot mancant de personalitat jurídica, puga realitzar les actuacions subvencionables.  
c) Les persones o entitats que hagueren resultat beneficiàries de l'ajuda EJORNA 2022.  
  
Quart. Persones destinatàries finals  
1. Les persones destinatàries finals d'aquesta convocatòria són les persones desocupades, inscrites com a demandants d'ocupació en LABORA, la contractació de les quals es derive de la racionalització voluntària de la jornada laboral en l'entitat ocupadora.  
2. La inscripció en LABORA haurà de mantindre's fins a la contractació. No s'entendrà complit aquest requisit si la inscripció es produeix el dia en què s'inicia la relació laboral.  
  
Cinqué. Acció subvencionable i quantia de la subvenció  
1. Resultarà objecte de subvenció la contractació indefinida inicial a jornada completa de les persones desocupades a què fa referència el resolc quart. En el cas de les persones amb diversitat funcional severa, resultaran subvencionables les contractacions que, amb independència del percentatge que represente sobre la jornada habitual, tinguen una jornada d'almenys 15 hores setmanals.  
2. L'import de la subvenció serà el resultat de multiplicar els percentatges indicats per a cada cas del salari mínim interprofessional (incrementat en la part proporcional de la paga extra) vigent en el moment de la contractació indefinida de la persona contractada pels 24 mesos de manteniment:  
a) Persones en situació o risc d'exclusió social, acreditats pels serveis socials de qualsevol administració pública; persones desocupades de llarga duració; i persones majors de 50 anys: 90 % (95 % si concorre addicionalment la condició de dona).  
b) Persones amb diversitat funcional: 95 %.  
c) Víctimes de violència sobre la dona o de persones amb diversitat funcional severa: 100 %.  
d) Resta de casos: 45 % (50 % si concorre addicionalment la condició de dona).  
3. Els contractes indefinits d'almenys 15 hores setmanals de les persones amb diversitat funcional severa resultaran subvencionables amb reducció proporcional de la quantia de l'ajuda.  
  
Sisé. Condicions de la contractació  
1. La contractació haurà d'efectuar-se amb posterioritat a la publicació de l'extracte de la present convocatòria de subvencions per a l'exercici 2023.  
2. La contractació haurà de representar un increment net de la plantilla en comparació amb la plantilla mitjana de les persones treballadores en situació d'alta en els trenta dies naturals anteriors a la formalització del contracte, o el seu manteniment quan les variacions de la plantilla deriven de la voluntat de les persones treballadores, discapacitat sobrevinguda, mort, jubilació per motius d'edat o acomiadament disciplinari o per causes objectives no declarat improcedent de la persona treballadora.  
  
Seté. Exclusions  
Queden exclosos d'aquest programa els següents supòsits:  
a) Contractes que tinguen un període de prova igual o superior a 2 mesos; els contractes fixos discontinus i els contractes de servei de la llar familiar.  
b) Contractes a temps parcial, excepte en el cas de les persones amb diversitat funcional severa la jornada de les quals podrà ser d'almenys 15 hores setmanals.  
c) Persones treballadores que hagueren finalitzat la seua relació laboral amb l'entitat ocupadora en els sis mesos previs a la contractació.  
d) Contractacions realitzades per empreses de treball temporal per a la posada a la disposició de la persona treballadora en empreses usuàries en què prestaran els seus serveis.  
e) Contractacions realitzades per empreses que hagueren sigut excloses com a beneficiàries de programes d'ocupació.  
f) Contractacions realitzades per ocupadors sancionats en els dos anys anteriors a la presentació de la sol·licitud per la comissió d'infraccions greus o molt greus en matèria de prevenció de riscos laborals o Seguretat Social.  
g) Relacions laborals de caràcter especial de l'article 2.1 de l'Estatut dels Treballadors.  
h) Contractacions en què l'entitat ocupadora o els càrrecs directius o membres dels òrgans d'administració de les empreses que revisten la forma jurídica de societat o de les entitats privades sense ànim de lucre, mantinguen amb la persona treballadora contractada una relació de cònjuge, ascendent, descendent o altres parents, per consanguinitat o afinitat, fins al segon grau, i les seues anàlogues en el cas de les parelles de fet.  
  
Huité. Forma i termini de presentació de sol·licituds  
1. La sol·licitud (comprensiva així mateix de la documentació exigida en el resolc nové) efectuada per les persones jurídiques o els seus representants (que hauran d'estar prèviament autoritzats a través del registre de representants (https://www.accv.es/servicios/registro-de-representantes/) es presentarà de manera telemàtica en la seu electrònica de la Generalitat Valenciana a través del procediment habilitat a aquest efecte i denominat «EJORNA 2023 Programa de subvencions destinades a fomentar la contractació indefinida derivada de la racionalització de la jornada laboral (AVALEM EXPERIÈNCIA)». En la pàgina web de LABORA http://www.labora.gva.es/es/empreses/busque-ajudes-subvencions/ajudes-foment-de-l-ocupacio estarà disponible la informació sobre la convocatòria i s'habilitarà un accés a la seu electrònica per a formular la sol·licitud. Per a això s'haurà de disposar de signatura electrònica avançada, bé amb el certificat reconegut d'entitat o certificat de representant d'entitat.  
2. La sol·licitud efectuada per les persones físiques o persones autoritzades per aquestes a través del Registre de representants (https://www.accv.es/servicios/registro-de-representantes/) es presentarà preferentment segons s'indica en l'apartat anterior amb el certificat reconegut per a ciutadans, sense perjudici de poder presentar-la davant la corresponent direcció territorial de LABORA Servei Valencià d'Ocupació i Formació i restants llocs previstos en la normativa de procediment administratiu comú, utilitzant els impresos normalitzats localitzats en l'esmentada adreça d'internet, llevat que la persona interessada o el seu representant estiguen obligats a relacionar-se a través de mitjans electrònics amb les administracions públiques, i en aquest cas es presentarà segons s'indica en l'apartat anterior.  
3. Qualsevol sol·licitud presentada seguint un procediment diferent de dels descrits ací serà inadmesa (per la qual cosa també serà inadmesa la sol·licitud realitzada a través del tràmit Z).  
4. El termini per a la presentació de sol·licituds s'iniciarà l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitzarà el 31 d'octubre de 2023.  
  
  
Nové. Documentació que ha d'acompanyar la sol·licitud  
1. Les sol·licituds hauran d'acompanyar-se de la següent documentació:  
a) Si la sol·licitud es presenta de forma no telemàtica mitjançant representant, acreditació de la representació.  
b) Dades de domiciliació bancària. En el cas d'un nou perceptor o d'un nou compte bancari:  
b.1) si el sol·licitant és una persona jurídica, en cas de nou compte bancari, haurà de comunicar-lo telemàticament a través del procediment habilitat a aquest efecte i denominat «Procediment per a tramitar les altes i baixes de les domiciliacions bancàries» (https://www.gva.es/es/inicio/procedimientos'id\_proc=22472&version=amp)  
b.2.) si el sol·licitant és una persona física, en cas de nou compte bancari, haurà de comunicar-lo, preferentment telemàticament a través del procediment habilitat a aquest efecte i denominat «Procediment per a tramitar altes i baixes de les domiciliacions bancàries» (https://www.gva.es/es/inicio/procedimientos'id\_proc=22651&version=amp), sense perjudici de poder adjuntar el model normalitzat (0007) disponible en la web de l'ajuda.  
c) Declaració responsable que la contractació no incorre en causa d'exclusió.  
d) Declaració responsable del compliment de la normativa sobre integració laboral de persones amb discapacitat o, si és el cas, l'exempció a aquesta obligació.  
e) Declaració responsable sobre altres ajudes rebudes per als mateixos costos subvencionables o el mateix fet subvencionable o de no haver-ne obtingut cap, a fi de comprovar que no se superen els límits de l'apartat 2 de l'article 5 del Reglament (UE) 1407/2013, de la Comissió.  
  
f) Declaració responsable de no estar incurs en les prohibicions per a obtindre la condició de beneficiària ni per a ser receptora del pagament a què fan referència els apartats 2 i 3 de l'article 13 i l'apartat 5 de l'article 34 de la Llei 38/2003, segons model normalitzat.  
g) Declaració responsable de les ajudes de minimis concedides a la persona o entitat sol·licitant durant els dos exercicis fiscals anteriors i durant l'exercici fiscal en curs, segons model normalitzat.  
h) Comunicació a la persona contractada que l'actuació resulta susceptible de cofinançament pel Fons Social Europeu o per qualsevol altre fons de la Unió Europea, segons model normalitzat.  
i) Informe de la Tresoreria General de la Seguretat Social relatiu a la plantilla mitjana de les persones treballadores en situació d'alta en els trenta dies naturals anteriors a la formalització del contracte.  
j) Informe de la Tresoreria General de la Seguretat Social relatiu a la plantilla mitjana de les persones treballadores en situació d'alta en el període comprés entre els trenta dies previs a la contractació i el dia de la contractació de la persona contractada.  
k) Si escau, acreditació de la condició de dona víctima de violència sobre la dona, conforme al que es disposa en els apartats 1 i 2 de l'article 9 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
  
l) Justificant de l'emplenament del formulari inicial d'indicadors per la persona contractada (en l'apartat de la web de LABORA corresponent al programa EJORNA 2023 està disponible l'enllaç per a emplenar aquest formulari; després del seu emplenament, es generarà un justificant, que és el que ha d'aportar-se una vegada signat per la persona contractada).  
m) Contracte de treball que dona lloc a la subvenció.  
n) Acreditació, si escau, de la situació o risc d'exclusió social pels Serveis Socials de qualsevol administració pública.  
o) Si és el cas, diagnòstic de malaltia o trastorn mental emés pel centre públic de salut mental, d'acord amb el que es preveu en la disposició addicional segona de l'Ordre 10/2018.  
p) En cas de no participar en cap de les convocatòries del «programa d'ajudes per a l'establiment d'incentius a la reducció de la jornada laboral a quatre dies o trenta-dues hores setmanals i a la millora de la productivitat en les empreses valencianes», regulat en l'Ordre 7/2022, de 16 de juny, de la Conselleria d'Economia Sostenible, Sectors Productius, Comerç i Treball (DOGV 9372, 30.06.2022), acord entre l'entitat ocupadora amb la representació legal dels treballadors o, si és el cas, amb les organitzacions més representatives o representatives del sector per a racionalitzar la jornada laboral de la plantilla. L'acord haurà d'especificar el temps de treball afectat i els llocs de treball la creació dels quals es derive directament de la seua aplicació.  
  
En cas d'aconseguir aquest acord amb la representació legal de les persones treballadores, s'haurà d'acreditar documentalment aquesta representació.  
En cas de no existir una representació legal de les persones treballadores en l'empresa, l'acord haurà d'aconseguir-se amb totes organitzacions sindicals més representatives o representatives del sector d'activitat al qual pertanga l'empresa, havent d'acreditar-se documentalment aquesta representativitat.  
q) Si és el cas, declaració responsable de no estar incurs en la prohibició per a obtindre la condició de beneficiària a què fa referència l'apartat 3.bis de l'article 13 de la Llei 38/2003, segons model normalitzat, juntament amb la certificació emesa per auditor inscrit en el Registre oficial d'auditors de comptes, si és el cas.  
2. Llevat que conste l'oposició expressa per l'entitat o persona sol·licitant (i en aquest cas haurà d'aportar la corresponent documentació acreditativa), LABORA Servei Valencià d'Ocupació i Formació sol·licitarà a través de la Plataforma Autonòmica d'Intermediació (PAI) i altres sistemes habilitats a aquest efecte la informació relativa al següent:  
  
a) Identitat de la persona física sol·licitant i, si és el cas, del seu representant.  
b) Comunicació a LABORA Servei d'Ús del contracte de treball que dona lloc a la subvenció.  
c) Alta en la Seguretat Social de la persona contractada.  
d) Certificació positiva de l'Agència Estatal de l'Administració Tributària, de la conselleria competent en matèria d'Hisenda i de la Tresoreria General de la Seguretat Social, de trobar-se al corrent en el compliment de les obligacions tributàries i amb la Seguretat Social.  
  
e) Acreditació de l'edat i que la persona contractada va romandre aturada i inscrita com a demandant d'ocupació en LABORA Servei Valencià d'Ocupació i Formació fins a la seua contractació i, si és el cas, durant el període requerit per a la seua consideració com a desocupació de llarga duració.  
f) Certificat o resolució acreditativa de la diversitat funcional de la persona contractada, d'acord amb el que es preveu en la disposició addicional segona de l'Ordre 10/2018.  
g) Acreditació de la participació en alguna de les convocatòries del «programa d'ajudes per a l'establiment d'incentius a la reducció de la jornada laboral a quatre dies o trenta-dues hores setmanals i a la millora de la productivitat en les empreses valencianes», regulat en l'Ordre 7/2022, de 16 de juny, de la Conselleria d'Economia Sostenible, Sectors Productius, Comerç i Treball (DOGV 9372, 30.06.2022).  
  
  
Desé. Instrucció del procediment  
1. La instrucció correspondrà als serveis territorials de LABORA Servei Valencià d'Ocupació i Formació competents en matèria d'ocupació.  
2. L'òrgan instructor podrà sol·licitar dels interessats l'aportació addicional de tots els documents i dades aclaridores que estime necessaris per a resoldre sobre la sol·licitud presentada.  
3. Examinades les sol·licituds, l'òrgan instructor emetrà un informe on farà constar que les entitats beneficiàries compleixen tots els requisits necessaris per a la concessió de les ajudes.  
4. En cada direcció territorial de LABORA Servei Valencià d'Ocupació i Formació es constituirà un òrgan col·legiat integrat per la persona titular del servei territorial competent en matèria d'ocupació o persona que designe per a la seua substitució, que el presidirà; dos vocals; i una persona que ostentarà la secretaria, amb veu però sense vot. La designació de les persones que ocupen les vocalies i la secretaria s'efectuarà per la persona titular de la direcció territorial de LABORA Servei Valencià d'Ocupació i Formació entre personal funcionari adscrit al servei territorial competent en matèria d'ocupació. Es procurarà que la composició de l'òrgan col·legiat s'ajuste al principi d'equilibri per raó de sexe.  
5. L'òrgan col·legiat emetrà periòdicament informes on es concrete el resultat de les avaluacions efectuades en relació amb els períodes de temps que considere.  
6. A la vista de l'informe de l'òrgan col·legiat, l'òrgan instructor formularà les propostes de concessió a l'òrgan concedent.  
  
Onzé. Criteri de valoració de les sol·licituds  
1. La concessió d'aquestes subvencions es tramitarà en règim de concurrència competitiva, per a la qual cosa es tindrà en compte com a únic criteri el moment en què s'haja completat la presentació de la sol·licitud (comprensiva de l'imprés de sol·licitud i de la restant documentació exigida per la convocatòria) en qualsevol dels registres previstos en la normativa de procediment administratiu comú.  
2. En cas que diferents expedients tinguen la mateixa data de criteri i no resulte possible prioritzar-los per hora de presentació, es prioritzarà la sol·licitud de subvenció per la contractació de persones amb diversitat funcional (prioritzades al seu torn en funció del major grau de discapacitat) i, si no és possible, la sol·licitud de subvenció per la contractació de dones; si l'empat persisteix, es prioritzarà en funció de la data de sol·licitud més antiga i, si d'aquesta manera tampoc es resol l'empat, en funció del número d'expedient més baix.  
  
Dotzé. Resolució i recursos  
1. La competència per a resoldre sobre les sol·licituds presentades correspon per delegació a la persona titular de la direcció territorial de LABORA Servei Valencià d'Ocupació i Formació corresponent.  
2. La resolució de concessió contindrà informació de l'import previst de l'ajuda en equivalent de subvenció bruta, així com del seu caràcter de minimis, i farà referència expressa al títol i a la publicació del Reglament en el DOUE.  
3. El procediment podrà resoldre's de manera parcial, a mesura que els sol·licitants presenten la totalitat de la documentació establida en la convocatòria.  
4. La resolució posarà fi a la via administrativa i en contra podrà interposar-se un recurs potestatiu de reposició davant la Direcció General de LABORA Servei Valencià d'Ocupació i Formació en el termini d'un mes, comptat des de l'endemà de la notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o un recurs contenciós administratiu en el termini de dos mesos, computat en els termes ja dits, davant el jutjat contenciós administratiu de la corresponent província, de conformitat amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
Tretzé. Termini de resolució i mitjà de notificació  
1. El termini per a resoldre i notificar la resolució serà de sis mesos comptats a partir de l'endemà de l'entrada de la sol·licitud en qualsevol dels registres de LABORA Servei Valencià d'Ocupació i Formació. Transcorregut aquest termini sense que s'haja dictat resolució expressa, la sol·licitud podrà entendre's desestimada per silenci administratiu.  
  
2. La notificació de les resolucions i actes de tràmit es practicarà a través de la seu electrònica de la Generalitat (https://sede.gva.es), per a la qual cosa el sol·licitant haurà de disposar de signatura electrònica avançada, bé amb el certificat reconegut d'entitat (persones jurídiques) o bé amb el certificat reconegut per a ciutadans (persona física). Amb aquest fi es remetrà un avís a l'adreça de correu electrònic que figure en l'expedient, on s'informarà de la posada a la disposició d'una notificació en l'esmentada seu electrònica. La falta de pràctica de l'avís no impedirà que la notificació siga considerada plenament vàlida.  
3. En el cas de les persones físiques no obligades a relacionar-se electrònicament amb l'Administració, la notificació de les resolucions i actes de tràmit es practicarà per correu certificat, llevat que hagueren sol·licitat la notificació per mitjans electrònics.  
  
Catorzé. Liquidació i pagament  
La liquidació de les ajudes s'efectuarà una vegada justificades les condicions establides amb la documentació presentada junt amb la sol·licitud; es lliurarà d'una sola vegada l'import de l'ajuda després que es dicte la resolució de concessió.  
  
Quinzé. Règim de substitució  
1. Si la persona treballadora estiguera de baixa pels motius esmentats en la lletra d del resolc setzé, podrà ser substituïda en el termini d'un mes per una altra persona treballadora que pertanga a algun dels col·lectius destinataris de la present convocatòria, a fi de completar, amb les mateixes condicions contractuals que tenia la persona substituïda, el període de manteniment que quede pendent de complir. En el termini de 10 dies des de la substitució, s'aportarà l'imprés «Annex substitucions» juntament amb la documentació esmentada en aquest. Aquesta aportació de documentació haurà de realitzar-se a través de l'enllaç d'«Aportació de documentació a un expedient obert de LABORA» (https://www.gva.es/es/inicio/procedimientos'id\_proc=18349&version=amp) que està disponible en la web de l'ajuda.  
2. En el cas que la jornada o qualsevol altra circumstància de la persona treballadora substituta haguera determinat una subvenció inferior a la concedida, serà procedent el reintegrament de la diferència entre l'import de la subvenció concedida i el que haguera correspost si la persona treballadora substituta haguera sigut subvencionada inicialment, juntament amb els interessos de demora.  
3. El termini establit per a la substitució no computarà a l'efecte de l'obligació de manteniment.  
4. Si la baixa de la persona treballadora es produeix amb anterioritat a la resolució de concessió, decaurà el dret a la sol·licitud presentada; no obstant això, aquesta previsió no s'aplicarà quan la baixa de la persona treballadora haja tingut lloc una vegada transcorregut el termini establit en el resolc tretzé.  
  
Setzé. Obligacions de la persona o entitat beneficiària  
A més del que es disposa en l'article 14 de la Llei 38/2003, de 17 de novembre, general de subvencions, són obligacions de la persona o entitat beneficiària:  
a) Formalitzar els contractes de treball per escrit.  
b) Els contractes a jornada parcial de persones amb diversitat funcional severa hauran d'incloure expressament en el seu clausulat el nombre d'hores setmanals de treball.  
c) Mantindre l'ocupació creada durant almenys vint-i-quatre mesos.  
d) Durant el període de manteniment del contracte subvencionat, no podrà disminuir la plantilla mitjana de l'entitat ocupadora de les persones treballadores en situació d'alta en l'entitat beneficiària, llevat que aquesta situació responga a la voluntat de les persones treballadores, mort, discapacitat sobrevinguda, jubilació per motius d'edat o acomiadament disciplinari o per causes objectives no declarat improcedent de la persona treballadora. A aquest efecte es compararà la plantilla mitjana del període comprés entre els trenta dies previs a la contractació i el dia de la contractació amb la que resulte dels informes a què fa referència la lletra e).  
e) Aportar en el termini d'un mes després de la finalització del període de manteniment del contracte, dos informes de la Tresoreria General de la Seguretat Social relatius a la plantilla mitjana de l'entitat ocupadora de les persones treballadores en situació d'alta que, comprenent un període de 12 mesos cadascun, abasten tot el període de manteniment (24 mesos). Aquesta aportació de documentació haurà de realitzar-se a través de l'enllaç d'«Aportació de documentació a un expedient obert de LABORA» (https://www.gva.es/es/inicio/procedimientos'id\_proc=18763&version=amp) que està disponible en la web de l'ajuda.  
f) Facilitar totes les dades i informació, en qüestions relacionades amb les subvencions concedides, que siga requerida per LABORA Servei Valencià d'Ocupació i Formació. Per a donar compliment a qualsevol requeriment de documentació aquesta haurà d'aportar-se a través de l'enllaç d'«Aportació de documentació a un expedient obert de LABORA» (https://www.gva.es/es/inicio/procedimientos'id\_proc=18930&version=amp) que està disponible en la web de l'ajuda.  
g) Comunicar a LABORA Servei Valencià d'Ocupació i Formació la sol·licitud o obtenció d'altres subvencions o ajudes per a la mateixa finalitat; així com qualsevol incidència o variació que es produïsca en relació amb la subvenció concedida.  
h) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial corresponent; així com conservar els documents (inclosos els electrònics) que justifiquen l'aplicació dels fons rebuts, mentre puguen ser objecte de control, i aquests seran originals o còpies certificades conforme amb aquests.  
i) Les persones jurídiques hauran de comptabilitzar el cobrament de la subvenció a través d'un codi comptable específic, l'extracte comptable del qual haurà d'aportar-se a LABORA Servei Valencià d'Ocupació i Formació en el termini indicat en la lletra e) d'aquest resolc, juntament amb el model normalitzat sobre el compliment d'aquesta obligació de comptabilitat separada.  
j) Mentre aquestes ajudes resulten susceptibles de cofinançament pel Fons Social Europeu Plus o qualsevol altre fons de la Unió Europea, la documentació justificativa (inclosos els documents electrònics) haurà de conservar-se durant el termini que establisca la normativa europea que resulte d'aplicació.  
k) A l'efecte de difusió pública, en resultar les ajudes susceptibles de cofinançament pel Fons Social Europeu Plus o qualsevol altre fons de la Unió Europea, la persona o entitat beneficiària estarà subjecta a les normes d'informació i publicitat que establisca la normativa europea que resulte d'aplicació. En aquest sentit, la concessió de la subvenció implica l'acceptació de ser inclòs en una llista d'operacions que es publicarà de manera electrònica o per qualsevol altre mitjà, en la qual figuraran els beneficiaris, l'operació finançada i l'import de l'ajuda. Així mateix, haurà de comunicar a la persona contractada que aquestes ajudes resulten susceptibles de cofinançament pel Fons Social Europeu Plus o per qualsevol altre fons de la Unió Europea. Així mateix, la persona o entitat beneficiària estarà subjecta a les normes d'informació i publicitat indicades en la normativa europea sobre la matèria que resulte d'aplicació.  
l) Complir les següents obligacions de transparència i en matèria de publicitat activa, de conformitat amb el que es disposa en la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i l'article 18 de la Llei general de subvencions:  
1. Les entitats privades hauran de complir les obligacions de publicitat activa indicades en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana indicades en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013, la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en què s'hagen superat els límits establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, amb un requeriment previ, tota la informació que siga necessària per al compliment de les obligacions previstes en la llei de transparència que aquesta requerisca, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haguera sigut atés, l'òrgan que ha realitzat el requeriment podrà acordar, amb advertiment i audiència prèvia a l'interessat, la imposició de multes coercitives en els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.   
m) Aportar en el termini indicat en la lletra e) d'aquest resolc una declaració en model normalitzat sobre el compliment de les obligacions de transparència a què fa referència la lletra anterior. Aquesta aportació de documentació haurà de realitzar-se a través de l'enllaç d'«Aportació de documentació a un expedient obert de LABORA» (https://www.gva.es/es/inicio/procedimientos'id\_proc=18241&version=amp) que està disponible en la web de l'ajuda.  
  
Desseté. Dret de la competència  
1. Aquestes ajudes se sotmeten al règim de minimis, establit en el Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, publicat en el DOUE L352 de 24 de desembre de 2013. Per aquest motiu, no podran concedir-se a empreses dels següents sectors:  
a) Pesca i aqüicultura, regulats pel Reglament (CE) núm. 104/2000 del Consell.  
b) Producció primària dels productes agrícoles (que figuren en la llista de l'annex I del Tractat).  
c) Les ajudes concedides a les empreses que operen en el sector de la transformació i comercialització de productes agrícoles, en els casos següents:  
c.1) quan l'import de l'ajuda es determine en funció del preu o de la quantitat de productes d'aquest tipus adquirits a productors primaris o comercialitzats per les empreses interessades.  
c.2) quan l'ajuda estiga supeditada al fet que una part o la totalitat d'aquesta es repercutisca als productors primaris.  
d) Activitats relacionades amb l'exportació a tercers països o estats membres, és a dir, les ajudes directament vinculades a les quantitats exportades, a l'establiment i l'explotació d'una xarxa de distribució o a altres despeses corrents vinculades a l'activitat exportadora.  
  
e) Ajudes condicionades a la utilització de productes nacionals en lloc d'importats.  
2. L'aplicació d'aquest règim suposa que l'import total de les ajudes de minimis concedides a una única empresa (s'entendrà per única empresa la definició establida en l'apartat 2 de l'article 2 del Reglament (UE) núm. 1407/2013, de la Comissió) no excedirà de 200.000 euros durant qualsevol període de tres exercicis fiscals. Quan una única empresa realitze per compte d'altri operacions de transport de mercaderies per carretera l'import total de les ajudes de minimis concedides no excedirà de 100.000 euros durant qualsevol període de tres exercicis fiscals.  
3. Les ajudes de minimis concedides conformement al Reglament (UE) núm. 1407/2013 de la Comissió podran acumular-se amb les ajudes de minimis concedides conformement al Reglament (UE) núm. 360/2012 de la Comissió fins al límit màxim establit en aquest últim reglament. Podran acumular-se amb ajudes de minimis concedides conformement a altres reglaments de minimis fins al límit màxim pertinent que s'estableix en l'apartat 2 de l'article 3 del Reglament (UE) núm. 1407/2013 de la Comissió.  
4. Les ajudes de minimis no s'acumularan amb cap ajuda estatal en relació amb les mateixes despeses subvencionables o amb ajuda estatal per a la mateixa mesura de finançament de risc, si aquesta acumulació excedira de la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió. Les ajudes de minimis que no es concedisquen per a costos subvencionables específics, ni puguen atribuir-se a costos subvencionables específics podran acumular-se amb altres ajudes estatals concedides en virtut d'un reglament d'exempció per categories o d'una decisió adoptats per la Comissió.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 21 d'abril de 2023.- El director general de LABORA Servei Valencià d'Ocupació i Formació: Enric Nomdedéu i Biosca.